**Egeraracsa Község Önkormányzat**

**Polgármesterétől**

**Előterjesztés: Egeraracsa Községi Önkormányzat 2019. évi költségvetéséhez, a Képviselő-testület 2019. március 5.-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2019. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 83.726.543 Ft.

**Bevételek alakulása:**

Önkormányzatok normatív állami hozzájárulása jogcímen 29.606.801 Ft, 2.018.100 Ft került meghatározásra a költségvetési törvény 2.számú melléklete alapján.

Működési célú támogatások az állami alapoktól soron 27.955.127 Ft, a jelenleg élő szerződések alapján, valamint a folyamatban lévő igénylés szerint a közfoglalkoztatás támogatásához megtervezett összeg.

Zártkerti program infrastrukturális hátterét biztosító fejlesztés támogatása 2.508.929 Ft támogatás kerül még leutalásra (előző évben 7.491.071 Ft már leutalásra került).

Helyi adó bevételeinket is a 2018.évi teljesítési szinthez közelítve alakítottuk, mely szerint a magánszemélyek kommunális adója 2.000.000 Ft, iparűzési adó 450.000 Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely esetünkben 700.000 Ft. Egyéb közhatalmi bevételek között a behajtott bírságok, igazgatási díjak találhatóak 10.000 Ft értékben.

Készletértékesítésből 1.500.000 Ft-os nagyságrenddel számoltunk a tervezés ezen szakaszában.

Szolgáltatási díjaknál a temetői létesítményhez kapcsolódó bevételek, sírhely, hűtési díj, helyiségek bérbeadásából származó bevételek szerepelnek 50.000 Ft-os nagyságrendben.

Egyéb működési bevételeink közt kerültek számszerűsítve a költségek visszatérítései, valamint a késedelmi pótlékok.

Működési célú kölcsön megtérülések közt került kimutatásra az előző években nyújtott szociális kölcsönök idei évre esedékes törlesztő részletei.

Balaton Fejlesztési Tanács pályázatán 5.000.000 Ft támogatást nyertünk felnőtt játszótér, hegyi miséző hely és agapé tér, valamint közösségi borház kialakítására.

Az I. világháborús emlékmű elkészítésére 3.500.000 Ft-ot nyertünk pályázaton.

Előző évi maradvány 10.345.686 Ft.

Ebből kiadásként vissza kell tervezni

Zártkerti infrastrukturális fejlesztés 7.999.095 Ft

Települési arculati kézikönyv visszafizetése 1.000.000 Ft

2018. téli rezsicsökkentés 744.000 Ft

**Kiadások alakulása:**

Működési kiadásokra 58.690.578 Ft került megtervezésre:

ezen belül a személyi juttatásokra 26.559.317 Ft, a munkaadót terhelő járulékokra 3.686.224 Ft, a dologi kiadásokra 19.592.056 Ft, szociális célú támogatásokra 5.238.197 Ft, működési célú támogatásokra 390.275 Ft, intézmények működtetésére 3.224.509 Ft.

Működési tartalék előirányzata a 2019. évi költségvetési tervezetben 1.368.285 Ft.

A felújítási és beruházási kiadásokra 23.375.262 Ft került tervezésre

A működési kiadás közt került megtervezésre az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege. A közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a háziorvosi és fogorvosi ügyelet szolgáltatási díja. A köztisztasági tevékenységnél megtervezett hulladékszállítási díj. A játszótér közvilágítását feltétlenül meg kell erősíteni, ez 200.000 Ft lesz.

A temetőbe 4 db padot szeretnénk vásárolni, darabja 75.000 Ft

Szociális célú támogatások előirányzata, a művelődési intézmény tervezett kiadásaira az előirányzat. Az IKSZT – be televízió vásárlását tervezzük

A Zártkerti program infrastrukturális hátterét biztosító fejlesztés keretében az útfelújítás összegét még ki kell fizetni.

Közmunka programban tervezzük megvásárolni a következő eszközöket: burgonyakoptató gép, fűnyíró traktor, eke, valamint a feldolgozó épület tetőszerkezetének felújítását is tervezzük a beázás végleges megszüntetése céljából.

A buszmegállók rossz állapotuk miatt felújításra szorulnak, erre 1.500.000 Ft-ot tervezünk.

A BFT pályázaton nyert pénzből felnőtt játszótér, hegyi miséző hely, agapé tér és közösségi borház kerül kialakításra 5.000.000 Ft értékben.

Ugyancsak pályázati pénzből kialakításra kerül az I. világháborús emlékmű 3.500.000 Ft értékben.

Kérem a Képviselő-testületet, hogy a 2019. évi költségvetés tervezéséről szóló előterjesztésemet megvitatni szíveskedjenek.

**Egeraracsa, 2019. március 5.**

**Dancs László**

**polgármester**